ग्रापं चुनाव में देवेंद्र सिंह 27 मतों से जीते
बमूलिया खींची में सात उम्मीदवार थे चुनावी मैदान में
भास्कर संवाददाता | आष्टा
शनिवार को ग्राम पंचायत बमूलिया खींची में हुए ग्राम पंचायत चुनाव की मतगणना जनपद पंचायत में की गई। इस अवसर पर प्रत्याशी और उनके समर्थकों की भीड़ रही। इसमें देवेंद्र सिंह ने अपने निकटतम प्रतिद्वंदी धरम सिंह को 27 मतों से हराया।
जनपद पंचायत के तहत आने वाली ग्राम पंचायत बमुलिया खींची में सरपंच व पंच के पदों के लिए चुनाव कराए गए थे। इस बार पंचायत में मतदान ईवीएम के जरिए कराया गया था। रिटर्निंग अधिकारी व तहसीलदार संदीप अस्थाना ने बताया कि शनिवार को मतगणना कराई गई। इसमें देवेंद्र सिंह को 429 मत, धरम सिंह को 412, भागमल मेवाड़ा को 11 मत, महेंद्र पटेल को 170 मत, सरकार सिंह राजपूत को 34 मत, सूरज सिंह राजपूत को 226 मत, सोभाल सिंह को 11 मत प्राप्त हुए। वहीं पहली बार ईवीएम से मतदान होने के बाद भी ग्रामीणों ने 6 मत नोटा को भी दिए। इस तरह देवेंद्र सिंह ने अपने निकटतम प्रतिद्वंदी को 27 मतों से पराजित किया। गौरतलब है कि त्रिस्तरीय पंचायती राज चुनाव में विकासखंड की ग्राम पंचायत बमुलिया खीची में सरपंच पद का आरक्षण अजजा का था। लेकिन इस वर्ग का कोई भी व्यक्ति नहीं होने से सरपंच पद रिक्त रहा था।
hin_Deva bho_Deva san_Deva awa_Deva hin_Deva